je zdravé nosiť korzet?
pri správnom nosení by nemal korzet nijakým spôsobom poškodiť alebo ublížiť ľudskému telu. v určitých prípadoch je však možné pocítiť nevoľnosť v oblasti žalúdka, hlavne pri extrémnom stiahnutí korzetu. je preto vhodné uťahovať korzet do prijateľnej miery a nepreháňať to so silným viazaním. v prípade ochorenia chrbtice, problémoch s kosťami alebo inými zdravotnými problémami sa však najprv poraďte so svojím lekárom skôr ako by ste začali nosiť korzet.
pri výbere veľkosti korzetu je nutné mať presné miery svojho pásu, bokov, torza ako aj meranie cez a pod prsia. nesprávna veľkosť korzetu môže veľmi negatívne ovplyvniť skúsenosť z jeho nosenia. na základe získaných parametrov z merania si môžete následne vybrať vhodnú veľkosť podľa tabuľky veľkostí pre korzety.